Antwoorde van 30-06-2020 (vlak 2)
Die deelnemers op vlak 2 het die toets van 30-06-2020 só ingevul:
Die ring lê op 'n ........ in die dosie.
Die "-kie"-morfeem word net in verkleiningsvorme gebruik wanneer daar 'n "ng"-klank aan die einde van 'n meerlettergrepige woord voorkom; die "ng" word dan vervang met "-kie", byvoorbeeld "kussing" word "kussinkie".
Sien ook die bladsy Verkleiningsvorme.
Die eksamen gaan ........ afgelê word.
Ingevolge reël 16.13 in die AWS word die [Ə]-klank deur 'n "i" weergegee in beklemtoonde lettergrepe en in agtervoegsels.
Die Hoërskool ........ in Pretoria het vanjaar weer die beker in die koorkompetisie gewen.
Geografiese name, byvoorbeeld van dorpe, stede en woonbuurte, begin met 'n hoofletter. Sommige plekname met "park" word slegs los, geskryf, byvoorbeeld "Kempton Park". Ander word in Afrikaans vas geskryf, soos "Menlopark".
In die volksmond word na die Volksrepubliek China verwys as ........ om dit te onderskei van die demokratiese Taiwan (amptelik bekend as die Republiek China).
In meerledige geografiese name wat bestaan uit 'n eienaamelement plus 'n voorbepaling wat 'n onverboë byvoeglike naamwoord is, word die voorbepaling met 'n koppelteken aan die eienaamelement vas geskryf. Ander voorbeelde sluit in: "Groot-Brittanje","Klein-Asië" en "Wit-Rusland". Let daarop dat die spelling "Sjina" nie meer deur die AWS aanvaar word nie.